Wiwit punika, éwah - éwahan ageng sampun ngéwahi Perancis, ugi sadaya wewengkon ing Éropah: Revolusi Industri[47], 2 perang donya, lan perpindahan pedalaman, sadayanipun ingkang ngosongaken padésan lan samsaya miyaraken wewengkon kutha. Pamérangan administratif Perancis, taksih kaku lan boten éwah. Dinten punika sakitar 90% komune lan departemèn dipunbentuk sami kaliyan nalika kadadosan Revolusi Perancis langkung saking 200 taun kapungkur, kanthi wates ingkang sami. Akibatipun, komune padésan ingkang boten kaétang lan kagungan atusan penduduk rikala Revolusi Perancis sapunika namung kagungan setunggal atus penduduk utawi kirang. Ing sisih sanès, kutha sampun ngrembaka kanthi cepet déné wewengkon ingkang nindakaken urbanisasi samsaya wiyar langkung saking wates komune ingkang kabentuk rikala révolusi. Tuladhanipun inggih punika Paris, ing pundi wewengkon urbanisasi dumugi angka 296 komune.